Diari Oficial de la Generalitat Valenciana


Sumari del DOGV 8368, del 24-08-2018 (2018/8076)

RESOLUCIÓ de 20 d'agost de 2018, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions a entitats locals i entitats sense ànim de lucre per a la millora de les condicions d'accessibilitat al medi físic convocades per a l'exercici 2018, i es dóna publicitat a aquestes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8368

Data del DOGV
:   24-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/8076


Data del document
:   20-08-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 20 d'agost de 2018, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions a entitats locals i entitats sense ànim de lucre per a la millora de les condicions d'accessibilitat al medi físic convocades per a l'exercici 2018, i es dóna publicitat a aquestes. [2018/8076]  
Vistes les sol·licituds d'ajuda presentades per a la millora de les condicions d'accessibilitat al medi físic, resulten els següents  
  
Antecedents de fet  
Primer. D'acord amb la convocatòria pública establida conformement amb l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016) i la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives(DOGV 8214, 17.01.2018), per la qual es convoquen per a l'exercici 2018 les subvencions a entitats locals i entitats sense ànim de lucre per a la millora de les condicions d'accessibilitat al medi físic, s'han presentat 86 sol·licituds de subvenció amb aquesta finalitat.  
Segon. A la vista de la relació ordenada de sol·licitants amb la seua puntuació, la comissió d'avaluació ha elaborat la proposta de resolució de subvenció a entitats locals i entitats sense ànim de lucre per a la millora de les condicions d'accessibilitat al medi físic.  
  
Tercer. Aquesta proposta es realitza d'acord amb els criteris de determinació de la subvenció, que estableix l'Ordre 1/2016, de 20 de gener, i la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
Quart. Les entitats han aportat la declaració responsable que expressa el compliment de les obligacions derivades de la Llei 38/2003, de 17 de novembre, general de subvencions, especialment les de reintegrament de subvencions per deutes amb l'Administració en el sentit que aquestes han sigut complides o bé que hi manquen.  
  
Fonaments de dret  
I. La Direcció General de Diversitat Funcional és competent per a resoldre aquest procediment, per delegació de la vicepresidenta i consellera d'Igualtat i Polítiques Inclusives, d'acord amb l'article 10.1 de l'Ordre 1/2016, de 20 de gener i amb l'apartat sisé, punt 4, de la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, amb el que s'estableixen en els articles 1.b, 19 i concordants, de la Llei 1/1998, de 5 de maig, d'accessibilitat i supressió de barreres arquitectòniques, urbanístiques i de comunicació i amb l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives.  
  
III. La present subvenció es concedeix a l'empara del que es disposa en els articles 35 i 38 de la mencionada Ordre 1/2016, de 20 de gener, i en la Resolució de 29 de desembre de 2017, de la Vicepresidència i Conselleria d'Igualtat i Polítiques Inclusives.  
  
Vistos els preceptes legals esmentats i la resta de normativa aplicable, resolc:  
  
Primer  
Concedir les subvencions per a la millora de les condicions d'accessibilitat al medi físic a les entitats locals i entitats sense ànim de lucre que figuren en l'annex I de la present resolució i pels imports que s'hi indiquen.  
Segon  
Autoritzar i disposar crèdit a favor dels beneficiaris i pels imports que es detallen en l'annex I de la present resolució, amb càrrec a la línia de subvenció i aplicació pressupostària que es detallen en el mateix (Expedient comptable RA núm. 2018.0.019427).  
  
Tercer  
Denegar les subvencions a les entitats locals i entitats sense ànim de lucre que figuren en l'annex II de la present resolució, pels motius que s'hi indiquen.  
  
Quart  
La concessió d'aquesta subvenció queda condicionada al compliment de les obligacions que, amb caràcter general, són aplicables als beneficiaris de subvencions públiques i les específiques que s'estableixen en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives en el títol II, capítol VI, de subvencions per a la millora de les condicions d'accessibilitat al medi físic.  
  
  
Cinqué  
El pagament de la subvenció concedida per a equipament s'ha d'efectuar contra la presentació de factures expedides en forma legal. En el cas de les entitats locals, les factures s'han de substituir pel certificat de l'interventor local on es consignen les quantitats aplicades al fi de la subvenció, amb detall exprés dels diferents conceptes subvencionats, de les unitats i dels imports parcials. Aquestes quantitats han d'estar, almenys, en situació d'obligacions «reconegudes», i així haurà de fer-se constar en la certificació.  
En cas que la subvenció comporte la realització d'obres, els pagaments s'han d'efectuar, sempre, contra certificació d'obra expedida pel tècnic competent, d'acord amb les condicions de finançament establides i de conformitat amb el projecte presentat i la factura corresponent, de conformitat amb l'article 40 de l'Ordre 1/2016, de 20 de gener i amb l'apartat onzé de la Resolució, de 29 de desembre de 2017, de la Vicepresidència i Conselleria d'Igualtat i Polítiques Inclusives. Per a les certificacions d'obra hom ha de fer servir el model oficial, que apareix com a annex IV de la Resolució.  
  
Sisé  
El termini màxim de presentació de la justificació total de les subvencions per a equipament acaba el dia 15 d'octubre de 2018, i per a les subvencions d'obres ha de concloure, en tot cas, el dia 15 de novembre de 2018.  
S'ha de fer preferentment a través de l'aplicació telemàtica establida a aquest efecte i mitjançant la presentació davant la Direcció General de Diversitat Funcional de la documentació necessària per a acreditar la despesa realitzada, conformement amb el que es disposa en els apartats onzé i dotzé de la Resolució de 29 de desembre de 2017.  
  
Seté  
És procedent el reintegrament o la minoració de l'import de les ajudes concedides, amb reembossament de les quantitats percebudes i l'exigència dels interessos de demora, des del moment del pagament de la subvenció, per incompliment de les obligacions i requisits que s'estableixen en l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, i també en els supòsits de causes de reintegrament que estableix l'article 37 de la Llei 38/2003, de 17 de novembre, general de subvencions.  
  
Huité  
Ordenar la publicació de la present resolució de concessió i denegació de subvencions en el Diari Oficial de la Generalitat Valenciana (DOGV)  
  
Contra la present resolució, que posa fi a la via administrativa, pot interposar-se un recurs contenciós administratiu en el termini de dos mesos a comptar des de l'endemà de ser notificada, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 20 d'agost de 2018.- El director general de Diversitat Funcional, p. s. (art. 10.1 de l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, DOGV 7705, 26.01.2016): Antonio Fernando Raya Álvarez.